
Ministru kabineta rīkojums Nr. 642
Rīgā 2025. gada 7. oktobrī (prot. Nr. 41 20. §)
Par Ludzas novada pašvaldībai piederošo nekustamo īpašumu daļu pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu, 43. pantu un likuma "Par autoceļiem" 4. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā šādu Ludzas novada pašvaldībai piederošo nekustamo īpašumu daļas:
· 1.1. nekustamā īpašuma (nekustamā īpašuma kadastra Nr. 6801 007 0102) daļu – zemes vienību (zemes vienības kadastra apzīmējums 6801 007 0225) 0,0321 ha platībā – Maskavas apvedceļā 22A, Ludzā, Ludzas novadā;
· 1.2. nekustamā īpašuma (nekustamā īpašuma kadastra Nr. 6801 007 0200) daļu – zemes vienību (zemes vienības kadastra apzīmējums 6801 007 0220) 0,034 ha platībā – Maskavas apvedceļā 30, Ludzā, Ludzas novadā.
· 2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu un likuma "Par autoceļiem" 7. panta pirmo daļu šā rīkojuma 1. punktā minēto nekustamo īpašumu daļas (turpmāk – nekustamie īpašumi):
· 2.1. izmantot autoceļu valsts pārvaldes funkcijas īstenošanai;
· 2.2. bez atlīdzības nodot Ludzas novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.
· 3. Satiksmes ministrijai, nostiprinot zemesgrāmatā īpašuma tiesības uz nekustamajiem īpašumiem, norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana.

